Nóg ’n spookprojek van ANC – Massiewe voerkraalprojek ter waarde van miljoene rande wat sewe jaar gelede by Tweespruit in die Vrystaat opgerig is, is steeds in onbruik en geen haar kraai daaroor | SAUK.co.za - Nuus.info
Die verlate munisipale voerkraalprojek in Thaba Phatswa naby Tweespruit in die Vrystaat was glo om nuwelingboere uit die gemeenskap te bemagtig.
Die enorme krale, waarin digte onkruid tot heuphoogte groei, kan glo tot 20 000 kalwers huisves.
Boere in die distrik verwys daarna as “nog ’n monument van verkwisting”, wat deel vorm van ’n reeks omstrede projekte soos die visteelprojek en die Vredemelkplaas wat onder die leierskap van Ace Magashule, voormalige premier van die Vrystaat, op die been gebring is, maar doodgeloop het.
Joey Africa, ’n kleinboer, sê die voerkraal word jare reeds geplunder deur diewe wat stuk-stuk gereedskap, ysterpale en kragdrade wegdra. Die motors wat bedoel is om graan los te maak, is ook gesteel. Veediewe gebruik volgens hom die drukgang om gesteelde beeste te slag.
“Ons soek nie weer ’n voerkraal nie. Hier word net ’n ding begin en nooit voltooi nie.”
Die Thaba Phatswa-gemeenskap is ook ’n visplaas, melkery en groenteplaas belowe.
Dr. Roy Jankielsohn, DA-lid, sê die voerkraalprojek is een van ’n klomp soorgelyke projekte wat geskep is met die doel om kontrakteurs ryk te maak.
“Die doel was nooit ’n projek om mense te vestig nie, dit is om implementeringsagente te verryk. Húlle is eintlik die begunstigdes, nie die mense op die grond wat veronderstel is om baat te vind nie.”
Daar is nie ’n enkele projek wat onafhanklik funksioneer en só tot die ekonomie en voedselsekerheid bydra nie.
“Jy het projekte waar daar suiwer korrupsie is, soos Vrede, en dan het jy ’n klomp ander projekte waar die regering ’n klomp geld belê, maar ná ’n jaar of twee val dit plat.”
« Nog ’n dorp het sy watsenaam gesien tydens die ANC-bewind: Belfast – Die tragiese einde van nog ’n mooi dorp!
Amerikaanse NGO dagvaar Malema en EFF – Malema, se skokkende Tweet het gevolge en kan moontlik sy verkiesingsveldtog in die wiele ry »